ai4bharat/Pralekha huggingface dataset:
వాణిజ్యం, పరిశ్రమల మంత్రిత్వ శాఖ
నేటితో ముగిసిన బ్రిక్స్  కాంటాక్ట్ గ్రూప్ ఆన్ ఎకమనిమక్ అండ్ ట్రేడ్ ఇష్యూస్ తొలి సమావేశం
బ్రిక్స్ కాంటాక్ట్ గ్రూప్ ఆన్ ఎకమనిమక్ అండ్ ట్రేడ్ ఇష్యూస్  లీడ్స్ తమ తొలి సమావేశాన్ని భారత్ అధ్యక్షతన మార్చి 9-11, 2021వరకు నిర్వహించింది. ఈ ఏడాది బ్రిక్స్ ఇతివృత్తం - బ్రిక్స్@15ః ఇంట్రా బ్రిక్స్ కోఆపరేషన్ ఫర్ కంటిన్యుటీ, కన్సాలిడేషన్ అండ్ కన్సెన్సస్ .
భారత్ తన అధ్యక్షతన, 2021కి బ్రిక్స్ సిజిఇటిఐ 2021కి కేలండర్ను ప్రతిపాదించింది. ఇందులో సేవల గణాంకాలపై ఎంఎ ఎంస్ఇ రౌండ్ టేబుల్ సమావవేశం వర్క్షాప్, బ్రిక్స్ వాణిజ్య ప్రదర్శనకు కాలపట్టిక, సాధ్యత, బట్వాడాల కోసం ప్రాధాన్యత అంశాలు పొందుపరిచారు. దీని తర్వాత బ్రిక్స్ సిజిఇటిఐకి భారత్ అధ్యక్షతన భారత ప్రభుత్వంలోని సంబంధిత శాఖలు తయారు చేసిన ప్రతిపాదిత డెలివరబుల్స్పై వేర్వేరు సెషన్లలో ఇవ్వవలసిన ప్రెజెంటేషన్ల పంరంపర సాగాయి.
ప్రతిపాదిత డెలివరబుల్స్  2020లో రష్యా అధ్యక్షతన ఆమోదించిన స్ట్రాటజీ ఫర్ బ్రిక్స్ ఎకనమిక్ పార్ట్నర్షిప్ 2025 పత్రంపై కార్యాచరణ ప్రణాళిక  ప్రపంచ వాణిజ్య సంస్థలో వద్ద ట్రిప్స్  మాఫీ ప్రతిపాదనకు సహకారంతో సహా బహుళపాక్షిక వాణిజ్య వ్యవస్థపై బ్రిక్స్ సహకారం  ఇ-కామర్స్లో వినియోగదారుల రక్షణకు చట్టం  పన్నేతర చర్యలు  పరిష్కార విధానం  పారిశుద్ధ్య, పాతప పారిశుద్ధత  పనివిధానం  జన్యు వనరులు, సాంప్రదాయ జ్ఞాన రక్షణ కోసం సహకార చట్రం;  ప్రొఫెషనల్ సర్వీసెస్లో సహకారంపై బ్రిక్స్ చట్రం. ఈ అంశాలపై ప్రతి సెషన్ తర్వాత ఫీడ్ బ్యాక్ సెషన్ జరిగింది.
భారత్ రూపొందించిన కార్యక్రమాల ప్రణాళిక సకాలంలో, ప్రస్తుత పరిస్థితికి తగ్గటుగా ఉందని బ్రిక్స్ భాగస్వాములు అభినందించడమే కాక భారత్ ప్రతిపాదించిన వివిధ చొరవలపై కలిసి పని చేసేందుకు తమ మద్దతు తెలిపారు. ఇప్పటి నుంచి సెప్టెంబర్ 2021వరకు బ్రిక్స్ దేశాల మధ్య ఏకాభిప్రాయాన్ని సాధించేందుకు సెషన్ల మధ్య చర్చలు జరుగుతాయి. సిజిఇటిఐ బాధ్యతలను అప్పగించిన బ్రిక్స్ అధికారులు జూన్ 2021లో జరుగనున్న 27వ అధికార స్థాయి సిజిఇటిఐ సమావేశం కోసం పని చేయడాన్ని కొనసాగిస్తారు.
ప్రధాన మంత్రి కార్యాలయం
శ్రీశివ్ శాహీర్ బాబాసాహెబ్ పురందరే కన్నుమూత పట్ల సంతాపం తెలిపిన ప్రధాన మంత్రి
రచయిత, చరిత్రకారుడు, రంగస్థల ప్రముఖుడు శ్రీ శివ్ శాహీర్ బాబాసాహెబ్ పురందరే కన్నుమూత పట్ల ప్రధాన మంత్రి శ్రీ నరేంద్ర మోదీ ప్రగాఢ దుఃఖాన్ని వ్యక్తం చేశారు. ఆయన రాబోయే తరాలవారి ని ఛత్రపతి శివాజీ మహారాజ్ తో జతపరచడం లో శ్రీ శివ్ శాహీర్ బాబాసాహెబ్ పురందరే తోడ్పాటు ను గుర్తు కు తెచ్చుకున్నారు. శ్రీ నరేంద్ర మోదీ కొన్ని నెలల కిందట ఆయన శతాబ్ది సంవత్సరాల సంబంధి కార్యక్రమంలో తాను చేసిన ప్రసంగాన్ని కూడా పోస్ట్ చేశారు.
ప్రధాన మంత్రి అనేక ట్వీట్ లలో –
‘‘నాకు కలిగిన బాధ మాటల లో వ్యక్తం చేయలేనటువంటిది గా ఉంది. శ్రీ శివ్ శాహీర్ బాబాసాహెబ్ పురందరే మరణం చరిత్ర మరియు సంస్కృతి రంగాల లో ఓ పెద్ద లోటు ఏర్పడిపోయింది. ఆయన తోడ్పాటు కు గాను ధన్యవాదాలు; ఈ తోడ్పాటు కారణం గా భావి తరాలు ఛత్రపతి శివాజీ మహారాజ్ తో మరింత అనుబంధాన్ని ఏర్పరచుకొంటాయి. వారి ఇతర తోడ్పాటుల ను కూడా స్మరించుకోవడం జరుగుతుంది.
శ్రీ శివ్ శాహీర్ బాబాసాహెబ్ పురందరే వేకవంతులు. ఆయన చమత్కారి కూడాను; ఆయన కు భారతదేశం చరిత్ర ను గురించి చాలా బాగా తెలుసును. ఏళ్ల తరబడి నాకు ఆయన తో కలసి చాలా సమీపం నుంచి మాటామంతీ జరిపే గౌరవం దక్కింది. కొన్ని నెల ల క్రితం ఆయన శతాబ్ది సంవత్సర సంబంధి కార్యక్రమాన్ని ఉద్దేశించి నేను ప్రసంగించాను.
శ్రీ శివ్ శాహీర్ బాబాసాహెబ్ పురందరే తన యొక్క విస్తృత కార్యాల కారణం గా జీవించే ఉంటారు. ఈ దు:ఖ ఘడియ లో ఆయన కుటుంబాని కి. ఆయన అసంఖ్యాక అభిమాన వర్గాల కు కలిగిన వేదన లో నేను సైతం పాలుపంచుకొంటున్నాను. ఓమ్ శాంతి.’’ అని పేర్కొన్నారు.
(
రక్షణ మంత్రిత్వ శాఖ
ఆత్మనిర్భర్ భారత్: మీడియం పవర్ రాడార్లు ‘ఆరుద్ర’ మరియు 129 డీఆర్-118 రాడార్ వార్నింగ్ రిసీవర్ల కోసం బీఈఎల్తో రూ.3,700 కోట్ల ఒప్పందాలను కుదుర్చుకున్న రక్షణశాఖ
భారత వైమానిక దళ నిఘా, గుర్తింపు, ట్రాకింగ్ మరియు ఎలక్ట్రానిక్ వార్ఫేర్ సామర్థ్యాలను మెరుగుపరచడానికి ప్రాజెక్టులు
రక్షణ మంత్రిత్వ శాఖ భారత వైమానిక దళ కార్యాచరణ సామర్థ్యాలను మెరుగుపరచడానికి మొత్తం రూ. 3,700 కోట్లతో భారత్ ఎలక్ట్రానిక్స్ లిమిటెడ్ తో రెండు వేర్వేరు ఒప్పందాలపై మార్చి 23, 2023న సంతకం చేసింది. రూ.2,800 కోట్ల విలువైన మొదటి ఒప్పందం భారత వైమానిక దళం కోసం మీడియం పవర్ రాడార్ల  ‘ఆరుద్ర’ సరఫరాకు సంబంధించినది. రెండవ ఒప్పందం సుమారు రూ. 950 కోట్ల విలువైన 129 డీఆర్-118 రాడార్ వార్నింగ్ రిసీవర్లకు  సంబంధించినది. రెండు ప్రాజెక్ట్లు బీయువై {భారతీయ – ఐడీఎంఎం } విభాగంలో ఉన్నాయి.ఇవి తప్పనిసరిగా 'ఆత్మనిర్భర్ భారత్' స్ఫూర్తిని కలిగి ఉంటాయి మరియు రక్షణ తయారీలో స్వావలంబన సాధించడానికి దేశ ప్రయాణాన్ని సాకారం చేయడంలో సహాయపడతాయి.
ఎంపీఆర్ 
రాడార్ను డిఫెన్స్ రీసెర్చ్ అండ్ డెవలప్మెంట్ ఆర్గనైజేషన్  దేశీయంగా రూపొందించింది మరియు అభివృద్ధి చేసింది. దీనిని బెల్ తయారు చేస్తుంది. దీని విజయవంతమైన ట్రయల్స్ను ఇప్పటికే ఇండియన్ ఎయిర్ ఫోర్స్ నిర్వహించింది. ఇది వైమానిక లక్ష్యాలను నిఘా, గుర్తింపు మరియు ట్రాకింగ్ కోసం అజిముత్ మరియు ఎలివేషన్ రెండింటిలోనూ ఎలక్ట్రానిక్ స్టీరింగ్తో కూడిన 4డీ మల్టీ-ఫంక్షన్ ఫేజ్డ్ అర్రే రాడార్. స్నేహితుడు లేదా శత్రువు వ్యవస్థ నుండి విచారణల ఆధారంగా సిస్టమ్ లక్ష్య గుర్తింపును ఇది కలిగి ఉంటుంది.
పారిశ్రామిక పర్యావరణ వ్యవస్థలో తయారీ సామర్థ్యం అభివృద్ధికి ఈ ప్రాజెక్ట్ ఉత్ప్రేరకంగా పనిచేస్తుంది.
డీఆర్-118 ఆర్డబ్ల్యూఆర్
డీఆర్-118 రాడార్ వార్నింగ్ రిసీవర్ ఎస్యూ-30 ఎంకెఐ విమానం యొక్క ఎలక్ట్రానిక్ వార్ఫేర్  సామర్థ్యాలను గణనీయంగా పెంచుతుంది. మెజారిటీ సబ్-అసెంబ్లీలు మరియు విడిభాగాలు దేశీయ తయారీదారుల నుండి తీసుకోబడతాయి. ఈ ప్రాజెక్ట్ ఎంఎస్ఎంఈలతో సహా భారతీయ ఎలక్ట్రానిక్స్ మరియు అనుబంధ పరిశ్రమల క్రియాశీల భాగస్వామ్యాన్ని ప్రోత్సహిస్తుంది మరియు ప్రోత్సహిస్తుంది. ఇది సుమారుగా మూడున్నరేళ్ల వ్యవధిలో రెండు లక్షల పనిదినాల ఉపాధిని సృష్టిస్తుంది.
డీఆర్-118 ఆర్డబ్ల్యూఆర్ అనేది స్వదేశీ ఈడబ్ల్యూ సామర్థ్యాలను అభివృద్ధి చేయడంలో మరియు దేశాన్ని రక్షణలో ‘ఆత్మనిర్భర్త’గా మార్చడంలో ఒక కీలకమైన ముందడుగు.
ప్రధాన మంత్రి కార్యాలయం
2020 టోక్యోఒలింపిక్స్ 2020 లో బాక్సింగ్ లో కాంస్య పతకాన్ని గెలుచుకొన్నందుకు లవ్ లీనా బోర్ గోహేన్ నుఅభినందించిన ప్రధాన మంత్రి
టోక్యో ఒలింపిక్స్ 2020 లో బాక్సింగ్ క్రీడ లో కాంస్య పతకాన్ని గెలిచినందుకు లవ్ లీనా బోర్ గోహేన్ ను ప్రధాన మంత్రి శ్రీ నరేంద్ర మోదీ అభినందించారు. ఆమె పట్టుదల, దృఢ సంకల్పం ప్రశంసనీయమైనవి అని కూడా ప్రధాన మంత్రి అన్నారు.
‘‘ చక్క గా పోరాడారు @LovlinaBorgohai! బాక్సింగ్ రింగ్ లో ఆమె సాధించిన సఫలత భారతదేశం లో ఎంతో మంది కి ప్రేరణ ను ఇస్తుంది. ఆమె కనబరచిన పట్టుదల, ఆమె దృఢ సంకల్పం ప్రశంసించదగ్గవి. కాంస్యాన్ని గెలుచుకొన్నందుకు ఆమె కు ఇవే అభినందనలు. ఆమె భావి ప్రయత్నాలు ఫలించాలి అని ఆకాంక్షిస్తున్నాను. #Tokyo2020 ’’ అని ప్రధాన మంత్రి ఒక ట్వీట్ లో పేర్కొన్నారు.
ప్రధాన మంత్రి కార్యాలయం
శ్రీ డి. ప్రకాశ రావు మృతికి సంతాపం తెలిపిన ప్రధాన మంత్రి
శ్రీ డి. ప్రకాశ రావు మరణం పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
(‘‘శ్రీ డి. ప్రకాశ రావు కన్నుమూత వార్తను విని బాధపడ్డాను. ఆయన చేసినటువంటి అసాధారణమైన కృషి ప్రజలకు ప్రేరణనిస్తూ ఉంటుంది. ఆయన విద్య ను సశక్తీకరణ కు ఒక కీలక సాధనం గా సరిగానే గుర్తించారు. కొన్నేళ్ల కిందట కటక్ లో ఆయన తో నా భేటీ ని నేను గుర్తుకు తెచ్చుకొంటున్నాను. ఆయన కుటుంబానికి, ఆయన ను అభిమానించే వారికి ఇదే నా సంతాపం. ఓమ్ శాంతి’’ అని ఒక ట్వీట్ లో ప్రధాన మంత్రి పేర్కొన్నారు.
ఉప రాష్ట్రపతి సచివాలయం
స్వదేశీ వ్యాక్సిన్ స్థితిగతులపై చర్చించిన ఉపరాష్ట్రపతి
ఉపరాష్ట్రపతిని కలిసిన భారత్ బయోటెక్ చైర్మన్
ప్రపంచ స్థాయి ఉత్పత్తులను తయారిలో ప్రభుత్వ ప్రైవేట్ భాగస్వామ్యాల ప్రాముఖ్యతను ఉపరాష్ట్రపతి వివరించారు
భారత్ బయోటెక్ చైర్మన్ మరియు మేనేజింగ్ డైరెక్టర్ డాక్టర్ కృష్ణ ఎల్లా మరియు జాయింట్ మేనేజింగ్ డైరెక్టర్ శ్రీమతి సుచిత్రా ఎల్లా భారత వైస్ ప్రెసిడెంట్ శ్రీ ఎం. వెంకయ్య నాయుడిని ఈ రోజు హైదరాబాద్లో కలిశారు.
స్వదేశీ వ్యాక్సిన్ యొక్క స్థితి మరియు భారతదేశంతో పాటు ప్రపంచంలోని ఇతర దేశాలలో అందుబాటులో ఉంచే ప్రణాళికలపై ఈ చర్చ ప్రధానంగా సాగింది. ఈ వ్యాక్సిన్ను ఇండియన్ కౌన్సిల్ ఆఫ్ మెడికల్ రీసెర్చ్  - నేషనల్ ఇన్స్టిట్యూట్ ఆఫ్ వైరాలజీ  సహకారంతో భారత్ బయోటెక్ అభివృద్ధి చేసింది. ఈ స్వదేశీ, క్రియారహిత వ్యాక్సిన్ను భారత్ బయోటెక్ యొక్క బిఎస్ఎల్ -3  బయో కంటైనేషన్ సదుపాయంలో అభివృద్ధి చేసి తయారు చేస్తున్నారు.
ఇటీవల ప్రధాని శ్రీ నరేంద్ర మోదీ భారత్ బయోటెక్ను సందర్శించి కోవాక్సిన్ స్థితిని సమీక్షించారు. దాని తరువాత హైదరాబాద్ లోని జీనోమ్ వ్యాలీలోని భారత్ బయోటెక్ కేంద్రాన్ని వివిధ దేశాల నుండి 70 మంది రాయబారులు మరియు హైకమిషనర్లు సందర్శించారు.
ఈ చర్చ సందర్భంగా దేశీయంగా ప్రపంచ స్థాయి ఉత్పత్తుల తయారీలోప్రభుత్వ ప్రైవేట్ భాగస్వామ్యం యొక్క ప్రాముఖ్యతను ఉపరాష్ట్రపతి నొక్కిచెప్పారు. అలాగే ఐసిఎంఆర్ మరియు భారత్ బయోటెక్ మధ్య సహకారాన్ని ప్రశంసించారు.
మహిళా, శిశు అభివృద్ధి మంత్రిత్వ శాఖ
పాడి పరిశ్రమలోని మహిళల కోసం దేశవ్యాప్త శిక్షణ&సామర్థ్య నిర్మాణ కార్యక్రమాన్ని ఎన్సిడబ్లూ ప్రారంభించింది
పాడి వ్యవసాయం మరియు అనుబంధ కార్యకలాపాలతో సంబంధం ఉన్న మహిళలకు శిక్షణ ఇవ్వడానికి దేశంలోని వివిధ వ్యవసాయ విశ్వవిద్యాలయాలతో ఎన్సిడబ్లూ భాగస్వామ్యం కుదుర్చుకుంది
పాడి వ్యవసాయ రంగంలో విస్తరణ కార్యకలాపాలను సమర్థవంతంగా నిర్వహించడానికి శాస్త్రీయ శిక్షణ & ఆచరణాత్మక ఆలోచనల ద్వారా మహిళా రైతులు మరియు ఎస్హెచ్జిలకు సహాయం చేయడం ఎన్సిడబ్లూ లక్ష్యం
మహిళా సాధికారతకు ఆర్థిక స్వాతంత్ర్యం కీలకం:ఎన్సిడబ్లు చైర్పర్సన్
గ్రామీణప్రాంత మహిళలకు సాధికారత కల్పించడానికి మరియు వారిని ఆర్థికంగా స్వతంత్రంగా మార్చే ప్రయత్నంలో జాతీయ మహిళా కమిషన్ పాడి వ్యవసాయంలో మహిళల కోసం శిక్షణ మరియు సామర్థ్యం పెంపు కార్యక్రమాన్ని ప్రారంభించింది. ఇందుకో భారతదేశం అంతటా వ్యవసాయ విశ్వవిద్యాలయాలతో కమిషన్ భాగస్వామ్యం కుదుర్చుకుంది. పాడి వ్యవసాయం మరియు అనుబంధ కార్యకలాపాలలో విలువ జోడింపు, నాణ్యత మెరుగుదల, ప్యాకేజింగ్ మరియు పాల ఉత్పత్తుల మార్కెటింగ్ వంటి విభిన్న అంశాలలో మహిళలను గుర్తించి, శిక్షణ ఇస్తుంది.
హర్యానా రాష్ట్ర గ్రామీణ జీవనోపాధి మిషన్తో హర్యానాలోని హిస్సార్, లాలా లజపతిరాయ్ యూనివర్శిటీ ఆఫ్ వెటర్నరీ అండ్ యానిమల్ సైన్సెస్లో మహిళా ఎస్హెచ్జి గ్రూపుల కోసం 'వాల్యూ యాడెడ్ డైరీ ప్రొడక్ట్స్' అనే అంశంపై ఈ ప్రాజెక్ట్ కింద మొదటి కార్యక్రమం నిర్వహించారు. ఈ ప్రాజెక్ట్ ప్రారంభించిన సందర్భంగా మహిళా సాధికారతకు ఆర్థిక స్వాతంత్య్రం కీలకమని ఎన్సిడబ్లూ చైర్పర్సన్ శ్రీమతి రేఖా శర్మ అన్నారు. గ్రామీణ భారతదేశంలోని మహిళలు పాడి వ్యవసాయంలో ప్రతి భాగంలో పాలుపంచుకుంటున్నారని, వారు ఆర్థిక స్వాతంత్ర్యాన్ని సాధించలేకపోయారని ఆమె అన్నారు. ఎన్సిడబ్లూ తన ప్రాజెక్ట్ ద్వారా మహిళలకు శక్తినివ్వడం మరియు పాల ఉత్పత్తుల నాణ్యతను పెంచడం, దాని విలువ జోడింపు, ప్యాకేజింగ్ మరియు షెల్ఫ్ జీవితాన్ని పెంచడం మరియు వారి ఉత్పత్తుల మార్కెటింగ్ పెంచడం ద్వారా వారికి ఆర్థిక స్వాతంత్ర్యాన్ని సాధించడానికి సహాయం చేస్తుందని తెలిపారు.
సుస్థిర ఆర్థిక వ్యవస్థ నిర్మాణానికి మహిళలు తమ పూర్తి సామర్థ్యాన్ని చేరుకోవడానికి నేషనల్ కమిషన్ ఫర్ ఉమెన్ కృషి చేస్తోంది. కమిషన్ ఎల్లప్పుడూ మహిళల సమానత్వం కోసం కృషి చేస్తోంది. ఎందుకంటే ఆర్థిక వ్యవస్థలో సగం మంది జనాభాను తమ అత్యుత్తమ పనితీరును నిలిపివేయడంతో విజయం సాధించలేమని గట్టిగా విశ్వసిస్తుంది.
పాడి వ్యవసాయ రంగంలో విస్తరణ కార్యకలాపాలను సమర్థవంతంగా నిర్వహించడానికి శాస్త్రీయ శిక్షణ మరియు ఆచరణాత్మక ఆలోచనల శ్రేణి ద్వారా మహిళా రైతులు మరియు స్వయం సహాయక బృందాలకు సహాయం చేయడం ఎన్సిడబ్లూలక్ష్యం. ఈ కమిషన్ మహిళలకు వారి వ్యాపారాన్ని మెరుగుపరచడానికి మరియు వ్యవస్థాపకత వైపు ప్రోత్సహించడానికి శిక్షణను అందిస్తుంది. ఎన్సిడబ్లూ కూడా మహిళా పారిశ్రామికవేత్తలు, మహిళలు నడిపే పాల సహకార సంఘాలు, మహిళా స్వయం సహాయక బృందాలు మొదలైన వాటికి శిక్షణ ఇచ్చే శిక్షకులను ఎంపిక చేస్తుంది. ఎన్సిడబ్లూ పాడి రంగంలో మరింత స్థిరమైన మరియు పునరావృతమయ్యే జిల్లా స్థాయి నమూనాను సృష్టించాలని లక్ష్యంగా పెట్టుకుంది. పాడి ఉత్పత్తులను రూపొందించడంలో మరియు మార్కెటింగ్ చేయడంలో మరియు ఆర్థిక స్వాతంత్ర్యాన్ని సాధించడానికి మహిళలకు శక్తిని అందించడంలో గ్రామాలలో ఉన్న అపారమైన సామర్ధ్యం పెంపొందించడం ఈ ప్రాజెక్ట్ లక్ష్యం.
ఆర్థిక మంత్రిత్వ శాఖ
2020-21 ఆర్థిక సంవత్సరంలో, ఆగస్టు వరకు కేంద్ర ప్రభుత్వ ఖాతాల నెలవారీ సమీక్ష
2020-21 ఆర్థిక సంవత్సరంలో, ఆగస్టు వరకు, కేంద్ర ప్రభుత్వ పద్దులను ఏకీకృతం చేసి ప్రకటించారు. ఆ వివరాల ముఖ్యాంశాలు:
ఆగస్టు 2020 వరకు, కేంద్ర ప్రభుత్వానికి రూ.3,77,306 కోట్లు  వచ్చాయి. ఇందులో పన్ను ఆదాయం  రూ.2,84,495 కోట్లు, పన్నేతర ఆదాయం రూ.86,147 కోట్లు, రుణయేతర మూలధనం రూ.6,664 కోట్లు ఉన్నాయి.
ఆగస్టు వరకు, పన్నుల వాటా రూపంలో రాష్ట్ర ప్రభుత్వాలకు రూ.2,17,976 కోట్లు కేంద్రం నుంచి వెళ్లాయి. గతేడాదితో పోలిస్తే రూ.37,629 కోట్లు తక్కువ.
కేంద్ర ప్రభుత్వం చేసిన మొత్తం ఖర్చు రూ.12,47,653 కోట్లు . ఇందులో ఆదాయ పద్దు కింద రూ.11,13,206 కోట్లు, మూలధన పద్దు కింద రూ.1,34,447 కోట్లు ఉన్నాయి. మొత్తం రెవెన్యూ ఖర్చులో, వడ్డీ పద్దు కింద రూ.2,37,662 కోట్లు, భారీ రాయితీల పద్దు కింద రూ.1,30,700 కోట్లు ఉన్నాయి.
గృహ నిర్మాణం మరియు పట్టణ వ్యవహారాల మంత్రిత్వ శాఖ
ప్రాజెక్ట్ స్మార్ట్ కోసం జైకాతో సంయుక్త అవగాహన ఒప్పందాన్ని కుదుర్చుకున్న ఎం.హెచ్.యు.ఎ. మరియు ఎంఓఆర్
'ముంబయి-అహ్మదాబాద్ హై స్పీడ్ రైల్'  వెంట స్టేషన్ ఏరియా డెవలప్మెంట్ కోసం కేంద్ర గృహా & పట్టణ వ్యవహారాల శాఖ  మరియు రైల్వే మంత్రిత్వ శాఖ  సంయుక్తంగా జపాన్ ఇంటర్నేషనల్ కోఆపరేషన్ ఏజెన్సీ తో ఒక సంయుక్త ఒక అవగాహన ఒప్పందాన్ని కుదుర్చుకున్నాయి. ప్రాజెక్ట్-స్మార్ట్ అనేది ముంబయి - అహ్మదాబాద్ హై స్పీడ్ రైల్వే  స్టేషన్ల పరిసర ప్రాంతాలను అభివృద్ధి చేయడానికి, ప్రయాణికులు మరియు ఇతర వాటాదారుల సౌకర్యాన్ని మెరుగుపరచడానికి, స్టేషన్ ప్రాంతాల పరిసరాల్లో ఆర్థిక కార్యకలాపాలను ప్రోత్సహించడానికి ఉద్దేశించింది. ఈ ప్రాజెక్ట్ ఎంఏహెచ్ఎస్ఆర్ స్టేషన్ల పరిసర ప్రాంతాలను ప్లాన్ చేయడానికి, అభివృద్ధి చేయడానికి, నిర్వహించడానికి రాష్ట్ర ప్రభుత్వాలు, మున్సిపల్ కార్పొరేషన్లు, అర్బన్ డెవలప్మెంట్ అథారిటీల సంస్థాగత సామర్థ్యాన్ని సులభతరం చేస్తుంది మరియు విస్తృతిని పెంచుతుంది. నాలుగు హైస్పీడ్ రైల్ స్టేషన్ల కోసం ఎంఓయూ కుదుర్చుకుంది. గుజరాత్లోని సబర్మతి, సూరత్ మరియు మహారాష్ట్రలోని విరార్ మరియు థానే; మార్గంలోని 12 స్టేషన్లు ఇందులో ఉన్నాయి. సూరత్, విరార్ థానే గ్రీన్ ఫీల్డ్ అయితే సబర్మతి బ్రౌన్ ఫీల్డ్ డెవలప్మెంట్ ప్రాజెక్టులు. ఎం.హెచ్.యు.ఎ., గుజరాత్, మహారాష్ట్ర ప్రభుత్వాలు మరియు జైకా ఢిల్లీ, అహ్మదాబాద్ మరియు ముంబైలలో ప్రాజెక్ట్-స్మార్ట్ల కోసం సెమినార్లు మరియు క్షేత్ర స్థాయి పర్యటనల శ్రేణిని నిర్వహిస్తున్నాయి. ఈ సిరీస్ యొక్క మొదటి సెమినార్ 8 మే, 2023న న్యూఢిల్లీలోని నిర్మాణ్ భవన్లో నిర్వహించబడింది; ఇందులో జపాన్ ఎంబసీ, జైకా హెచ్.క్యు, జైకా ఇండియా ఆఫీస్, జైకా నిపుణుల బృందం, రైల్వే మంత్రిత్వ శాఖ, నేషనల్ హై స్పీడ్ రైల్ కార్పొరేషన్ లిమిటెడ్, ఎం.హెచ్.యు.ఎ., టీసీపీఓ అధికారులు చర్చించారు. ఈ సెమినార్ల చర్చలు సబర్మతి, సూరత్, విరార్ మరియు థానే హెచ్ఎస్ఆర్ స్టేషన్ల కోసం 'స్టేషన్ ఏరియా డెవలప్మెంట్ ప్లాన్లు' మరియు ట్రాన్సిట్ ఓరియెంటెడ్ డెవలప్మెంట్  స్టేషన్ ఏరియా అభివృద్ధి కోసం జపాన్, భారతదేశం మరియు ఇతర దేశాలలో అవలంబించిన అనుభవాలు మరియు పద్ధతులను కలిగి ఉన్న మోడల్ హ్యాండ్ బుక్ తయారీలో దోహదపడతాయి.
అంతరిక్ష విభాగం
అంతరిక్ష పరిశోధనల కోసం ప్రైవేటు రంగానికి దక్కనున్న అనుమతులు
గ్రహాన్వేషణ, అంతరిక్ష యాత్రల్లో భాగస్వామి కానున్న ప్రైవేటు రంగం
ఐస్రో ఆస్తులు ఉపయోగించుకునేందుకు అనుమతించనున్న కేంద్రం
సామర్థ్యాలను పెంచుకోవడానికి, ఐస్రో సౌకర్యాలు, ఇతర ఆస్తులను ఉపయోగించుకునేలా ప్రైవేటు సెక్టారుకు అనుమతి ఇస్తామని కేంద్ర అణుశక్తి, అంతరిక్ష శాఖ మంత్రి డా.జితేంద్ర సింగ్  చెప్పారు. మోదీ ప్రభుత్వం 2.0 మొదటి ఏడాదిలో, అంతరిక్ష సాంకేతికతలో భారత్ సాధించిన ప్రగతిని ఆయన వివరించారు. అంతరిక్ష రంగంలో ప్రైవేటు సంస్థలు అడుగు పెట్టేలా "ఆత్మనిర్భర్ భారత్" బాటలు పరిచిందన్నారు. తద్వారా, అంతరిక్ష రంగంలో ప్రైవేటు రంగం కూడా భాగస్వామి కానుంది.
. ఉపగ్రహాలు, ప్రయోగాలు, అంతరిక్ష ఆధారిత సేవలు అందించేందుకు ప్రైవేట్ సంస్థలకు కేంద్రం అనుమతి ఇవ్వబోతోంది. దీనిద్వారా గ్రహాన్వేషణ, అంతరిక్షయానం వంటివి చేపట్టడానికి ప్రైవేటు సంస్థలకు ద్వారాలు తెరుచుకుంటాయి.
భారత్ తొలిసారిగా చేపట్టిన మానవ సహిత అంతరిక్ష యాత్ర గగన్యాన్ గురించిన తాజా వివరాలను మంత్రి జితేంద్ర సింగ్ వివరించారు. వ్యోమగాముల ఎంపిక ముగిసిందని, రష్యాలో వారికి శిక్షణ ప్రారంభమైందని, కరోనా సంక్షోభం వల్ల అంతరాయం ఏర్పడిందని వెల్లడించారు. త్వరలోనే ప్రాజెక్టు పునఃప్రారంభమవుతుందన్నారు.
పాఠశాల విద్యార్థుల కోసం, "యంగ్ సైంటిస్ట్స్ ప్రోగ్రామ్-యువిక" అనే ప్రత్యేక కార్యక్రమాన్ని ఇస్రో తీసుకొచ్చిందని మంత్రి చెప్పారు. అంతరిక్ష సాంకేతికత గురించి నవతరంలో కనీస జ్ఞానాన్ని పెంపొందించడమే ఈ కార్యక్రమం ఉద్దేశమని ఆయన వివరించారు.
ప్రధాన మంత్రి కార్యాలయం
పురుషుల బాక్సింగ్ 57 కిలోల విభాగంలో కాంస్య పతక విజేత మొహమ్మద్ హసముద్దీన్కు ప్రధానమంత్రి అభినందనలు
బర్మింగ్హామ్లో జరుగుతున్న కామన్వెల్త్ గేమ్స్-2022 పురుషుల బాక్సింగ్ 57 కిలోల విభాగంలో కాంస్య పతకం సాధించిన భారత బాక్సర్ మొహమ్మద్ హసముద్దీన్కు ప్రధానమంత్రి శ్రీ నరేంద్ర మోదీ అభినందనలు తెలిపారు.
ఈ మేరకు ట్విట్టర్ ద్వారా పంపిన సందేశంలో;
“మొహమ్మద్ హసముద్దీన్ అద్భుతమైన బాక్సర్.. కాబట్టే చాలా పోటీల్లో విజయం సాధించారు. అంతుబట్టని మెలకువలు, ప్రతికూలతను స్ఫూర్తిదాయకంగా అధిగమించడం ద్వారా ఈ ప్రతిభావంతుడైన క్రీడాకారుడు బర్మింగ్హామ్ క్రీడల్లో పురుషుల బాక్సింగ్ 57 కిలోల విభాగంలో కాంస్య పతకం సాధించారు. ఆయనకు నా శుభాకాంక్షలు తెలియజేస్తున్నాను#Cheer4India” అని ప్రధానమంత్రి పేర్కొన్నారు.
(
ప్రధాన మంత్రి కార్యాలయం
దేశీయ గ్యాస్ ధరల మార్గదర్శకాల సవరణకు మంత్రిమండలి నిర్ణయంపై ప్రధాని అభినందన
అంతర్జాతీయ గ్యాస్ ధరల పెరుగుదల నుంచి భారత వినియోగదారుల ప్రయోజనాల పరిరక్షణ దిశగా దేశీయ గ్యాస్ ధరలపై ప్రభావం పడకుండా సవరణను ఆమోదిస్తూ మంత్రిమండలి నిర్ణయం తీసుకోవడాన్ని ప్రధానమంత్రి ప్రశంసించారు.
దీనిపై కేంద్ర పెట్రోలియం-సహజ వాయువు శాఖ మంత్రి శ్రీ హర్దీప్ సింగ్ పూరి ట్వీట్ను ప్రజలతో పంచుకుంటూ పంపిన సందేశంలో:
“సవరించిన దేశీయ గ్యాస్ ధరలకు సంబంధించి మంత్రిమండలి నిర్ణయం వినియోగదారులకు అనేక ప్రయోజనాలు కల్పిస్తుంది. దీన్ని ఈ రంగానికి సానుకూల పరిణామంగా పరిగణించాలి” అని ప్రధానమంత్రి పేర్కొన్నారు.
(
రహదారి రవాణా, హైవేల మంత్రిత్వ శాఖ
ఎస్సీఓ దేశాలతో రవాణా అనుసంధానత విషయమై భారతదేశం ఇస్తున్న ప్రాధాన్యతను వివరించిన రవాణా కార్యదర్శి
- కోవిడ్-19 మహమ్మారి వంటి అత్యవసర పరిస్థితుల్లో సుస్థిరమైన రవాణా కార్యకలాపాలను నిర్ధారించాల్సిన అవసరం ఎంతైనా ఉందని అభిప్రాయపడిన
శ్రీ గిరిధర్ అరమానే
రష్యా సమాఖ్య అధ్యక్షతన ఈ నెల 28న ఎస్సీఓ సభ్య దేశాల మంత్రుల 8వ సమావేశం జరిగింది. వీడియో కాన్ఫరెన్స్ విధానంలో జరిగిన ఈ కార్యక్రమంలో భారత ప్రభుత్వం తరపున కేంద్ర రహదారి రవాణా, జాతీయ రహదారుల శాఖ కార్యదర్శి శ్రీ గిరిధర్ అరమానే పాల్గొన్నారు. ఎస్సీఓలోని సభ్య దేశాల మధ్య సహకారం, నమ్మకం పెంపొందించేందుకు భారత దేశం ఇస్తున్న ప్రాధాన్యత గురించి ఆయన ఈ సందర్భంగా వివరించారు. 'ఇంటెలీజెంట్ ట్రాన్స్పోర్ట్' వ్యవస్థ విషయమై భారత్కున్న అనుభవాన్ని శ్రీ గిరిధర్ అరమానే ఈ వేదికపై పంచుకున్నారు. కోవిడ్ మహమ్మారి వంటి అత్యవసర పరిస్థితుల్లో సుస్థిర రవాణా కార్యకలాపాలను నిర్ధారించడానికి, సరిహద్దుల్లో అత్యవసర పరిస్థితుల వ్యాప్తిని నివారించడానికి సభ్య దేశాల రవాణా మంత్రిత్వ శాఖలు / డిపార్ట్మెంట్ స్థాయిలో సమన్వయపు చర్యల ఆవశ్యకత గురించి ఆయన ప్రసంగించారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 తాజా సమాచారం
దేశంలో చికిత్సలో ఉన్న కోవిడ్ కేసులు 7,98,656 కు తగ్గాయి; ఇవి 73రోజులలో అత్యల్పం
గత 24 గంటల్లో దేశవ్యాప్తంగా 62,480 కొత్త కోవిడ్ కేసులు నమోదయ్యాయి
దేశమంతటా ఇప్పటిదాకా కోవిడ్ నుంచి కోలుకున్నవారు 2,85,80,647 మంది
గత 24 గంటలలో కోవిడ్ నుంచి కోలుకున్నవారు 88,977 మంది
వరుసగా 36 రోజులుగా కొత్త కేసులకంటే కోలుకున్నవారే ఎక్కువ
కోలుకున్నవారి శాతం 96.03% కు పెరుగుదల
వారపు పాజిటివిటీ రేటు 5% లోపే కొనసాగుతూ ప్రస్తుతం 3.80%గా నమోదు
రోజువారీ పాజిటివిటీ 3.2411 రోజులుగా 5% లోపే
పరీక్షల సామర్థ్యం పెంపు, గత 24 గంటల్లో 38.71 కోట్ల పరీక్షలు
ఇప్పటిదాకా దేశవ్యాప్తంగా 26.89 కోట్లకు పైగా టీకా డోసుల పంపిణీ
వ్యవసాయ మంత్రిత్వ శాఖ
ఖరీఫ్లో గత సంవత్సరంతో పోలిస్తే 2.5 రెట్లు పెరిగిన పప్పు ధాన్యాల సాగు విస్తీర్ణం
- గణనీయంగా పెరిగిన నూనె గింజల సాగు విస్తీర్ణం
- పెరిగిన వరి, ముతక తృణధాన్యాలు, పత్తి పంటల సాగు
కోవిడ్- 19 మహమ్మారి విస్తరిస్తున్న వేళ క్షేత్ర స్థాయిలో రైతులకు బాసటగా నిలిచేందుకు, వ్యవసాయ కార్యకలాపాలను సులభతరం చేసేందుకు గాను భారత ప్రభుత్వపు వ్యవసాయ, సహకార మరియు రైతు సంక్షేమ శాఖ పలు చర్యలు చేపట్టింది. దీంతో ఖరీఫ్ పంటల సాగు విస్తీర్ణంలో సంతృప్తికరమైన మేటి పురోగతి కనిపిస్తోంది. వివరాలు ఈ కిందన ఇవ్వబడ్డాయి:
(వేసవి పంటల సాగు విస్తీర్ణం:
వరి: వేసవిలో సుమారు 120.77 లక్షల హెక్టార్ల విస్తీర్ణంలో వరి పంట సాగు చేయబడింది. గత సంవత్సరం ఇదే కాలంలో వరి సాగు విస్తీర్ణం 95.73 లక్షల హెక్టార్లుగా మాత్రమే ఉంది.
పప్పుధాన్యాలు: వేసవిలో సుమారుగా 64.25 లక్షల హెక్టార్ల విస్తీర్ణంలో పప్పు ధాన్యాలు సాగు చేయబడ్డాయి. గత సంవత్సరం సంబంధిత కాలంలో 24.49 లక్షల హెక్టార్ల విస్తీర్ణంలోనే ఇవి సాగు చేయబడ్డాయి.
ముతక తృణధాన్యాలు: అంతకు ముందు ఏడాది 71.96 లక్షల హెక్టార్ల సాగు విస్తీర్ణం పోలిస్తే.. ఈ ఏడాది ఖరీఫ్ కాలంలో 93.24 లక్షల హెక్టార్లలోనే ముతక తృణధాన్యాలు సాగు చేయబడ్డాయి.
నూనెగింజలు: గత ఏడాది వేసవి పంటకాలంలో 75.27 లక్షల హెక్టార్లతో పోలిస్తే .. ఈ ఏడాది వేసవిలో 139.37 లక్షల హెక్టార్ల విస్తీర్ణంలో నూనె గింజల పంటలు సాగు చేయబడ్డాయి.
చెరకు: వేసవిలో దాదాపు 50.89 లక్షల హెక్టార్ల విస్తీర్ణంలో చెరకు పంట సాగు చేశారు. గత ఏడాది ఇదే సమయంలో 50.59 లక్షల హెక్టార్ల విస్తీర్ణంలో చెరకు పంట సాగు చేయబడింది.
జనపనార & గోగునార: వేసవిలో 6.87 లక్షల హెక్టార్ల విస్తీర్ణంలో జనపనార & గోగునారను సాగు చేయగా.. గత ఏడాది ఇదే కాలంలో 6.82 లక్షల హెక్టార్ల మేర ఈ పంటలు సాగు చేయబడ్డాయి.
పత్తి: సుమారు 104.82 లక్షల హెక్టార్ల విస్తీర్ణంలో పత్తి సాగు చేయబడింది. గత ఏడాది ఇదే సమయంలో సుమారు 77.71 లక్షల హెక్టార్ల విస్తీర్ణంలో ఈ పంట సాగు చేయబడింది.
పంటల సాగు వివరాలకు సంబంధించిన లింక్..
రక్షణ మంత్రిత్వ శాఖ
ద్రవరూపంలోని మెడికల్ ఆక్సిజన్ తో కొచ్చిలో ప్రవేశించిన ఐఎన్ఎస్ శార్దూల్
ఆపరేషన్ సముద్ర సేతు II లో భాగంగా దక్షిణ నావల్ కమాండ్కు చెందిన భారతీయ నావికాదళ నౌక ఐఎన్ఎస్ శార్దూల్ ఐఎస్ఒ కంటైనర్లలో 80 మెట్రిక్ టన్నుల ద్రవరూపంలోని ఆక్సిజన్ ను దింపేందుకు 27 మే 21న కొచ్చి చేరుకుంది.
కోవిడ్-19కు వ్యతిరేకంగా దేశం చేస్తున్న పోరాటంలో తోడ్పడేందుకు మెడికల్ ఆక్సిజన్ ను నింపిన క్రయోజెనిక్ కంటైనర్లను, వివిధ దేశాల నుంచి సంబంధిత వైద్య పరికరాలను రవాణా చేసేందుకు
భారతీయ నావికాదళం ఆపరేషన్ సముద్ర సేతు IIను ప్రారంభించింది. భారత ప్రభుత్వం, నావికాదళం దేశవ్యాప్తంగా ఉన్న ఆక్సిజన్ అవసరాన్ని తీర్చేందుకు చేపట్టిన కార్యకలాపాల్లో ఆపరేషన్ సముద్ర సేతు II ప్రముఖ పాత్ర పోషిస్తోంది. ముఖ్యంగా ముందు వరుసలో డిస్ట్రాయర్లు, ఫ్రిగేట్లు, ట్యాంకర్లు, ఉభయచర నౌకలలు సహా యుద్ధనౌకలను మోహరించి కీలక పాత్ర పోషిస్తోంది.
ఆపరేషన్లలో భాగంగా ఐఎన్ఎస్ శార్దూల్ 270 మెట్రిక్ టన్నుల  ద్రవరూపంలోని మెడికల్ ఆక్సిజన్ను కువైట్, యుఎఇ సహా 11 అంతర్జాతీయ ప్రమాణీకరణ సంస్థ  కంటైనర్లలో రెండు సెమీ ట్రయలర్లను, 1200 ఆక్సిజన్ సిలెండర్లను రవాణా చేసింది. నౌక న్యూమంగళూర్ పోర్టుకు 25 మే 2021న చేరుకుని, ఏడు ఐఎస్ఒ కంటైనర్లలో ఉన్న 190 మెట్రిక్ టన్నుల ద్రవరూపంలోని మెడికల్ ఆక్సిజన్ను దింపింది.
ఉభయచర ఓడ దళాలను, సాయుధ ట్యాంకులను, వాహనాలను, ఆయుధాలను ఉభయ చరల కార్యకలాపాల కోసం రవాణా చేసే సామర్ధ్యం కలిగి ఉంది. ఐఎన్ఎస్ బహుముఖ వేదిక. ఇది మానవీయ సహాయాన్ని చేపట్టడమే, విపత్తు ఉపశమన కార్యకలాపాలను చేపట్టే సామర్ధ్యం కలిగి ఉంది. భారతీయ నావికాదళానికి చెందిన కొచ్చి బేస్లో ఫస్ట్ ట్రైనింగ్ స్వ్కాడ్రన్ అనుబంధంగా ఉన్న ఈ ఓడ, గతంలో భారతీయ నావికాదళం చేపట్టిన బహుళ మానవతా సహాయ కార్యకలాపాలలో చురుకుగా పాలుపంచుకుంది. ఇందులో భాగంగా, మార్చి 2020లో మానవతా సహాయంగా మడగాస్కర్లోని అంటిసిరానానాకు 600 మెట్రిక్ టన్నుల బియ్యాన్ని రవాణా చేయడం, భారతీయ నావికాదళ ఆపరేషన్ సముద్ర సేతు- 1లో భాగంగా జూన్ 2020లో కోవిడ్ 19 మహమ్మారి తొలి వేవ్ సందర్భంగా ఇరాన్ నుంచి 233 మంది భారతీయులను స్వదేశానికి తీసుకువచ్చింది.
ఈ ఓడ గురువారం మధ్యాహ్నం కొచ్చి లో ప్వేశించి, కొచ్చిన్ పోర్ట్ ట్రస్ట్ కింద ఐసిటిటి, వల్లార్పాదం వద్ద లంగరు దించింది. ఆక్సిజన్ కంటైనర్లను పోర్టు లో దింపి, కేరళ ప్రభుత్వానికి అప్పగించింది.
ఆపరేషన్ సముద్ర సేతు- 11లో ఐఎన్ఎస్ శార్దూల్ను మోహరించడం అన్నది కోవిడ్ 19కు వ్యతిరేకంగా దేశ ప్రజలు చేస్తున్న పోరాటానికి తోడ్పాటుగా హర్ కామ్ దేశ్ కే నామ్  అన్న స్ఫూర్తిని ప్రతిఫలిస్తూ దక్షిణ నావికాదళ కమాండ్ అంకితభావం, పట్టుదలను ప్రస్ఫుటం చేస్తోంది.
ప్రధాన మంత్రి కార్యాలయం
ఆస్ట్రేలియా వ్యాపారం మరియు పర్యటన మంత్రి శ్రీ డాన్ పేరెల్ వ్యక్తం చేసిన అభిప్రాయాన్ని గురించి ఒక ట్వీట్ లో ప్రస్తావించిన ప్రధాన మంత్రి
భారతదేశాని కి మరియు ఆస్ట్రేలియా కు మధ్య గల సమృద్ధమైనటువంటి సాంస్కృతిక సంబంధాన్ని గురించి ఓ చిన్న కథ తాలూకు వివరణ ను ప్రధాన మంత్రి శ్రీ నరేంద్ర మోదీ కొన్ని ట్వీట్ లలో తెలియ జేశారు. ఈ విషయాన్ని భారతదేశం సందర్శన నిమిత్తం విచ్చేసిన ఆస్ట్రేలియా ప్రధాని గౌరవార్థం ఏర్పాటైన మధ్యాహ్న భోజన కార్యక్రమం లో ఏర్పాటవగా ఆస్ట్రేలియా వ్యాపారం మరియు పర్యటన శాఖ మంత్రి డాన్ ఫేరెల్ ఆ మధ్యాహ్న భోజన కార్యక్రమం లో తాను కూడా పాలుపంచుకొన్నప్పుడు శ్రీ నరేంద్ర మోదీ దృష్టి కి తీసుకువచ్చారు.
ప్రధాన మంత్రి ఒక ట్వీట్ లో -
‘‘నా మిత్రుడు ప్రధాని శ్రీ @AlboMP గౌరవార్థం ఏర్పాటు చేసిన మధ్యాహ్న భోజన కార్యక్రమం లో పాల్గొన్న ఆస్ట్రేలియా వ్యాపారం మరియు పర్యటన శాఖ మంత్రి శ్రీ డాన్ ఫేరెల్ గారు ఆసక్తిదాయకమైనటువంటి సమాచారాన్ని వెల్లడించారు. శ్రీ డాన్ ఫేరెల్ కు ఒకటో తరగతి లో శ్రీమతి ఎబర్ట్ గారు విద్య ను బోధించారట. ఆయన జీవనం పై ఆమె ప్రగాఢ ప్రభావాన్ని ప్రసరింపచేశారట. మరి ఆయన కు విద్య చెప్పిన ఖ్యాతి శ్రీమతి ఎబర్ట్ గారిదే అని శ్రీ డాన్ ఫేరెల్ తెలియ జేశారు.
శ్రీమతి ఎబర్ట్ ఆమె యొక్క భర్త తో, కుమార్తె లియోనీ తో పాటు 1950 వ దశకం లో భారతదేశం లోని గోవా నుండి ఆస్ట్రేలియా లోని ఎడిలేడ్ కు వలస పోయి అక్కడి ఒక పాఠశాల లో విద్య ను బోధించడం మొదలుపెట్టారు. ఆవిడ కుమార్తె లియోనీ సౌత్ ఆస్ట్రేలియన్ ఇన్స్ టిట్యూట్ ఆఫ్ టీచర్ కు అధ్యక్షురాలు అయ్యారు.
భారతదేశాని కి మరియు ఆస్ట్రేలియా కు మధ్య గల సమృద్ధమైన సాంస్కృతిక సంబంధాల ప్రాముఖ్యాన్ని చాటిచెప్పేటటువంటి ఈ అంశాన్ని గురించి తెలుసుకోవడం నాకు సంతోషాన్ని కలిగించింది. ఎవరైనా వారి గురువు ను గురించి మక్కువ తో చెప్పారు అంటే దానిని గురించి వినడం కూడాను అంతే ఉత్సాహకరం గా ఉంటుంది.’’ అని పేర్కొన్నారు.
ప్రధాన మంత్రి కార్యాలయం
లెబనాన్లోని బీరుట్ నగరంలో భారీ పేలుడు పట్ల దిగ్భ్రాంతి వ్యక్తం చేసిన ప్రధానమంత్రి
లెబనాన్ లోని బీరుట్ నగరంలో భారీ పేలుడు సంభవించడం పట్ల ప్రధానమంత్రి శ్రీ నరేంద్ర మోదీ, తీవ్ర దిగ్భ్రాంతి, విచారం వ్యక్తం చేశారు.
“బీరుట్లో పెద్ద ఎత్తున పేలుడు సంభంవించి, ప్రజల ప్రాణాలు కోల్పోవడం, ఆస్తినష్టం సంభవించడం పట్ల షాక్ కు, బాధకు గురయ్యాను. మరణించిన వారికుటుంబాలు, గాయపడినవారి చుట్టూనే మా ఆలోచనలున్నాయి, వారికోసం ప్రార్థిస్తున్నాం ” ఆయన తమ సందేశంలో తెలిపారు.
(